Enneboeus

Enneboeus er en slekt av biller som lever av sopp. De lever stort sett i varme områder og finnes ikke i Europa, de fleste artene er beskrevet fra Australia.

Utseende 
Små (1,5 – 3,8 mm), ovale biller, hvelvede, mørkebrune eller svarte, blanke. De kan ligne på glattbiller (Phalacridae) eller på visse skyggebiller (Tenebrionidae). Oversiden er kledt med spredte, fine og korte hår. Hodet er kort og bredt, med 11-leddete antenner som er litt lenger enn hode + brystskjold. De ytterste tre antenneleddene danner en svak kølle. Brystskjoldet (pronotum) har avrundede sider, tilsmalnet framover, ved roten så bredt som dekkvingene. Dekkvingene er avlangt ovale uten tydelige punktrekker. Beina er ganske lange og slanke, fram- og mellomføttene er fem-leddete, bakføttene fire-leddete.

Levevis 
Disse billene kan finnes mellom løvstrø og i råtnende plantemateriale. De er soppetere. De voksne flyr om natten og kan av og til komme tallrikt til lys.

Utbredelse 
Slekten er utbredt i Amerika og Oseania.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien Archeocrypticidae Kaszab, 1964
 Slekten Enneboeus Waterhouse, 1878  – ser ut til å være den eneste som finnes utenfor den australske faunaregion og Sørøst-Asia
 Enneboeus australis Champion, 1894
 Enneboeus backstromi Pic, 1924
 Enneboeus barrocolorado Merkl, 1988
 Enneboeus brasilianus Merkl, 1988
 Enneboeus caseyi Kaszab, 1981
 Enneboeus chilensis (Kaszab, 1969)
 Enneboeus fossoris Oke, 1932
 Enneboeus glaber Carter, 1933
 Enneboeus malabaricus Champion, 1920
 Enneboeus marmoratus Champion, 1893
 Enneboeus nitens Kaszab, 1984
 Enneboeus ovalis Waterhouse, 1878
 Enneboeus patagonicus (Kaszab, 1964)
 Enneboeus rotundus Merkl, 1988
 Enneboeus seriatus Champion, 1893
 Enneboeus spinifer Champion, 1920
 Enneboeus tarsalis Oke, 1932
 Enneboeus topali (Kaszab, 1964)
 Enneboeus uniformis Champion, 1893
 Enneboeus victorianus Kaszab, 1984
 Enneboeus watti Kaszab, 1981

Kilder 
Coleoptera of Australia. Archeocrypticidae.

Eksterne lenker 
 

Biller formelt beskrevet i 1878
Dyr formelt beskrevet av Charles Owen Waterhouse